Arutelu:Kollane

message: kollane ajakirjandus võiks olla täitsa omaette märksõna.--Hendrix 12. detsember 2007, kell 05:48 (UTC)
replies: text: Kollast ajakirjandust, kollast kaarti jms  võib ju kuidagi mainida (näiteks "vaata ka" all), aga mingite teatmete andmine nende kohta on minu meelest infomüra. Andres 18. detsember 2007, kell 17:01 (UTC)

message: kirjutan siia n-ö märkmikku: siin võiks olla sellised jaotused sellises järjestuses nagu
* etümoloogia
replies: text: sh sõna ja mõiste ajalugu keeles

text: sh värvuse toonid ja nimed/sõnavara, link värvitoonide nimestikule
* värvuse koht värviõpetuses ja

text: nb! erinevates värvisüsteemides, sest erinevad süsteemid määratlevad keskmist või tavalist kollast erineva tooniga (olemas võiks olla vähemalt RGB, CMYK, Pantone, NCS, Munsell, muud kollased läheks kategooria Kollased värvitoonid artiklite alla) ja nb! põhivärvinimi kollane hõlmab lainepikkuste vahemikku, st tervet rida erinevaid toone, hex-koodi jt numbrid saab kirjutada ainult ühe konkreetse tooni kohta, sestap praegu värvikastis vastuolu :(
* värvus looduses

text: sh värvust andvad pigmendid ja värvained, sügis ja viljad,

text: mineraalid

text: taimeriik, kollane värvus ja putukate nägemine,

text: loomariik, hoiatusvärvused ja mimikri, varjevärvus (Misumena vatia), disruptiivne efekt. Peibutusvärv???
replies: text: :arvatavasti kollased elusolendid vms tuleks panna Muud alla.

text: :kollane eestikeelsetes taime- ja loomanimedes - ilmselt, kuna palju, tuua välja arv ja võib-olla mingi üldine tendents (kui on) kust nimi tuleb. taime puhul kindlasti mõne osa, näiteks õie, värvist?
* värvuse mõju ja koht värvipsühholoogias, kasutamise näited (?)
* värvuse sümboolika ja semantika erinevates kultuurides

text: heraldika

text: religioon

text: muud ajaloolised tähendused, Hiina, juudimärk

text: märgistused, kollane lint, kollane lipp, kollane kaart, ohutusteip
* väljendid
kollane kunstis, kollane popkultuuris, jne jne
Tuleb jõudumööda tegelda, märkused meeldetuletuseks Evlper (arutelu) 26. märts 2019, kell 16:04 (EET)

text: Kas mütoloogia kuulub religiooni alla, poliitika (anarhokapitalismist kollavestide ja Reformierakonnani) ajalooliste tähenduste ja esoteerika psühholoogia alla? ("Vana rauga" kohta pean nentima, et "vanaätt" on näiteks kasutusel, "noorätt" ei ole. St, tautoloogia on keeles tavanähe, tavakeel ei olegi eriliselt loogiline.) Etümoloogias võiks öelda, kas kold on sama tüvega seotud või mitte. Kuhu peaks paigutuma füüsikalis-keemiline seletus, miks kollased on just need ained, mis on, ehk nt millised elemendid muudavad ainete värvuse kollaseks, millised ained on kollased kromatograafias ja millised elemendid spektrites jne? Aga kuhu lähevad kollased seened? Eestis on need päris levinud, hoiatusvärvina kollane seeneriigis hästi ei tööta (on kärbseseened, aga on ka nt pilvikud). Taimede all pole praegu juttu samblikest, Eesti samblike puhul on kollane värv liigiliselt haruldane, ehkki mitte levikult (meil on vist 2-3 kollast samblikuliiki, millest üks on kõige tavalisem seinakorp). Looduse kohta võiks vaadata ka inglisviki märksõna Xanthochromism. Pigmentide juures pole üldse mainitud kulla kasutamist kollase värvuse pärast värvina ja kattematerjalina, on vaid öeldud, et ta ise on kollane. Kollase jõe ja mere seosest lössiga võiks rääkida vist "muu ajaloo" all Hiina-lõigus? Praegu see üldse välja ei tule, löss ja jõgi on eri kohtades. Maiad tuletavad meelde, et kollane oli ka inkade värvisümboolikas, kunagises "Inkade päikeseriigi" raamatus oli juttu (on ka vene vikis kollase artiklis). Ehk sobiks kristluse juures mainida, et kollane seostub Peetruse võtme ja paavstiga (inglise viki pildillakiri: "The Pope traditionally wears gold and white outside St. Peter's Basilica."), sestap on ka Vatikani lipul (lippude ja vappide näiteid praegu ei olegi, eks see ole pikem teema kah). (Võiks vaadata ka vene vikist Жёлтый_цвет#В_православии.) Kollase lindi juures võiks ehk mainida kodumaist näidet, Eston Kohvri toetuslinte. Ehk peaks tähistuste all kirjutama ka valgusfoorist - ma _oletan_, et kollase kasutamine hoiatusvärvina gradatsioonis lubavast rohelisest ja keelava punaseni (nt rannalipp, aga ka jalgpallis, kus kolmest astmest on esindatud küll vaid kaks) tuleneb just valgusfoorist, ehkki viidet mul oletusele ei ole. Võib-olla tasuks teha eraldi alajaotus kollasele kommunikatsioonis? Samuti tihkan oletada, et ajakirjanduse nimetamine kollaseks seostus siiski ka kollase kirjandusega, ehkki praegu jääb mulje, et sarnasus on täiesti juhuslik (samuti itaalia "kollane=krimi", alul kirjanduses, aga minu meelest on seda kasutatud ka filmis). Kas kuskil peaks olema eraldi kollane kunstis (Klimt!) jms kultuurivaldkondades (nt kirjanduses "Kuningas kollases rüüs")? (Pigmentidest ja kunstist on pikemalt juttu hispaania vikis.) Aga kollase eri toonide sümboolika ja kultuuritaust? (Vt saksa artiklis #Farbnuancen.) Nt kuldsel on kindlasti oma eripära, mida võiks lühidalt mainida, et siis pikemasse artiklissse suunata. Meelde tulevad veel skautide vms noorteorganisatsioonide kollased kaelarätid, tuletõrje kollased vormid, õiguslikult kaitstud kollase toonid nagu minionikollane, kollane ärisümboolikas nagu McDonaldsil ja Renault'l (ka kollane äri tähistajana, vt "kollased leheküljed"), mood, safran, kartul (Jõgeva kollane!), raps jt õlitaimed (üldse kollase seos õlidega, võist autohoolduseni) ja ristõielised, prk Simpsonid... Laevade man võiks selgitada, miks kollane=Q (quarantine). Prostituutide seos olevat kandunud ka homodele Aa, ja pildilt ei saa aru, _miks_ paavst kollast linti kandis. Kellega ta solidaarne tahtis olla? Mis teisi artikleid sirvides veel puudu tundub jäävat - astronoomia, kalad, putukad, toiduvärvid, kollase ja blondi seos, muusika, ratturite kollased sörgid võistlustel, kollane takso- ja postivärv (ka laiemalt ühistranspordi värv)... Muide, neljas keeles on kollase leheküljed ka vikitsitaatides, ehk annaks sealtki midagi võtta, et teha väike alajaotus? Või peaksin pigem eesti tsitaatidesse lehe treima? - Kokkuvõtteks: ma ei ütle, et kõik eelnev peaks artiklis olema, ammugi ei peaks see seal olema _kohe_. Aga artikli struktuurist võiks olla selge, kuhu need asjad panna, kui keegi ükskord tahab lisada. --Ehitaja (arutelu) 11. aprill 2019, kell 23:53 (EEST)
Vt ka: https://commons.wikimedia.org/wiki/Category:Things_named_yellow https://commons.wikimedia.org/wiki/Category:Cultivars_named_after_yellow ("Võhma kollane"!) https://commons.wikimedia.org/wiki/Category:Fungi_named_after_yellow (87 seeneliiki, juhhei) https://commons.wikimedia.org/wiki/Category:Yellow_in_art https://it.wikiquote.org/wiki/Giallo Pikachu, Psyduck, National Geographic, munakollane, mesi, https://www.kinosoprus.ee/et/movie/moekunstikino-2018-kollane-keelatud https://arhiiv.err.ee/vaata/kollane-mask-143352 Gailiti "Kollane hullumeelsus", Alo Ritsingu "Kollane laul", Alumiinium, Sinu Sädelev Sõber'i "Kollane maailm" ja kõikvõimalikes kulinaarkontekstides kollane lumi. --Ehitaja (arutelu) 12. aprill 2019, kell 00:27 (EEST)
replies: text: : Tere, Ehitaja! Palun kirjuta siis juba artiklisse raamatutest, lauludest, karantiinist jm juurde, millest ma ise tõenäoliselt muhvigi ei tea. Mul oleks selle abi üle väga hea meel, sest nagu elu näitab, et ma oma nõdra jõuga igal ajal igale poole ei jõua. Või kirjuta sinna ülespoole struktuuri osas juurde, mis jaotusi kuhu sa veel paigutaksid. Kui E palus mul värviartikliga tegelda, siis ta tahtis just süsteemsust näha, mitte nii, et üks lause igast asjast ja kõik läbisegi. Põhivärviartikkel on tõesti paras pähkel. Ma lähemal ajal vist kirjutama ei jõua, nii et sul on seal hea rahulik toimetada. Evlper (arutelu) 12. aprill 2019, kell 22:57 (EEST)

text: : tegin täiendusi looduse ja kunsti osas ja võiksin veel lisada, aga mujale oled lahkelt appi oodatud.Evlper (arutelu) 27. aprill 2019, kell 16:06 (EEST)
--------
Avastasin, et tibukollast polegi. Millise tooniga see on võrdsustatud? Kuriuss (arutelu) 18. veebruar 2020, kell 22:07 (EET)

text: Mulle tundub, et tibukollane on nagu kanaarikollase kahvatum variant ingliskeelse nimega Canary (EKSS udusulis kanapoja värvi kollane, helekollane), aga see on mu subjektiivne hinnang ainult. Evlper (arutelu) 19. veebruar 2020, kell 11:14 (EET)
thread_title:  Põhivärviartikli soovituslik struktuur